Salazar ledet geriljaen og kom fra høyden Cerro León i sør, mens Juan Gasto ledet de regulære styrkene som rykket frem fra nord. Ved 14:30-tiden lørdag 9. juli kom Gastos styrker over høydedraget mindre enn 1 kilometer nord for Concepción. Etter å ha omringet byen, ga Gasto chilenerne et ultimatum som i grove trekk gikk ut på: Fortsatt motstand er fånyttes. Overgi dere eller dø. Kaptein Carrera Pinto avslo indignert: Salazar beordet angrep med alle tilgjengelige mannskaper. De peruanske styrkene begynte å rykke frem mot byens torg for å komme på skuddhold av fienden. Chilenerne var forberedt på nærkamp, og soldatene hadde satt bajonettene på riflene sine. Oberst Juan Gasto etablerte en kommandopost nær sentrum, og dirigerte styrkene sine derfra.